Pöytäkirja Seychellien rannikon edustalla harjoitettavaa kalastusta koskevassa Euroopan yhteisön ja Seychellien tasavallan hallituksen välisessä sopimuksessa määrättyjen kalastusmahdollisuuksien ja taloudellisen korvauksen vahvistamisesta 18 päivän tammikuuta 1996 ja 17 päivän tammikuuta 1999 väliseksi ajaksi



Virallinen lehti nro L 157 , 29/06/1996 s. 0019 - 0026



PÖYTÄKIRJA Seychellien rannikon edustalla harjoitettavaa kalastusta koskevassa Euroopan yhteisön ja Seychellien tasavallan hallituksen välisessä sopimuksessa määrättyjen kalastusmahdollisuuksien ja taloudellisen korvauksen vahvistamisesta 18 päivän tammikuuta 1996 ja 17 päivän tammikuuta 1999 väliseksi ajaksi 1 artikla Sopimuksen 2 artiklan mukaisesti ja sen estämättä, mitä sopimuksen voimassaolon pidentämisestä tehdyn sopimuksen 12 artiklassa määrätään, myönnetään samanaikaiseen kalastustoimintaan Seychellien kalastusvyöhykkeellä oikeuttavat lisenssit 42:lle nuottaa käyttävälle tonnikala-alukselle ja 15 pintasiima-alukselle, joiden kokonaispituus on enintään 37 metriä, kolmeksi vuodeksi 18 päivästä tammikuuta 1996 alkaen. 2 artikla Sopimuksen 6 artiklassa tarkoitetun taloudellisen korvauksen suuruudeksi vahvistetaan 1 artiklassa määrätyksi ajaksi 6 900 000 ecua, joka maksetaan kolmena yhtä suurena vuosieränä. Tämä korvaus vastaa 46 000 tonnin vuotuista saalismäärää Seychellien vesillä. Jos yhteisön alusten Seychellien kalastusvyöhykkeellä saamien saaliiden määrä on suurempi kuin 46 000 tonnia, yhteisö korottaa taloudellisen korvauksen määrää samassa suhteessa. 3 artikla Yhteisö osallistuu lisäksi 1 artiklassa tarkoitetun jakson aikana 2 700 000 eculla sellaisten Seychellien tieteellisten ohjelmien rahoitukseen, jonka tarkoituksena on lisätä Seychellejä ympäröivällä Intian valtameren alueella liikkuvien lajien tuntemusta erityisesti laajasti vaeltavien lajien osalta, sekä Seychellien kalastuksen hallinnon parantamiseen tarkoitettujen välineiden ostoon tai ylläpitoon tai molempiin, jos Seychellit näin katsoo. Seychellien toimivaltaiset viranomaiset toimittavat komissiolle lyhyen kertomuksen näiden varojen käytöstä. 4 artikla Sopimuspuolet ovat yhtä mieltä siitä, että merikalastusalalla työskentelevien henkilöiden pätevyyden ja osaamisen kehittäminen on olennaisen tärkeää sopimuspuolten välisen yhteistyön onnistumisen kannalta. Tämän vuoksi yhteisö helpottaa Seychellien kansalaisten pääsyä jäsenvaltioissaan ja valtioissa, joiden kanssa yhteisö on tehnyt yhteistyösopimuksen, sijaitseviin laitoksiin ja myöntää tätä tarkoitusta varten 300 000 ecun suuruisen määrän enintään viisivuotisiin kalastukseen liittyvien eri tieteellisten, teknisten ja taloudellisten oppiaineiden tutkimus- ja harjoitteluapurahoihin. Seychellien viranomaisten pyynnöstä enintään 100 000 ecun suuruinen osa tästä määrästä voidaan käyttää kalastusta koskevien kansainvälisten kokousten osallistumiskuluihin. 5 artikla Kumotaan Euroopan talousyhteisön ja Seychellien tasavallan välinen Seychellien rannikon edustalla harjoitettavasta kalastuksesta tehdyn ja 28 päivänä lokakuuta 1987 voimaan tulleen sopimuksen 18 päivänä tammikuuta 1990 tehty pöytäkirja sekä kyseisen sopimuksen 17 päivänä tammikuuta 1990 tehty liite I ja korvataan ne tällä pöytäkirjalla ja sen liitteellä I. 6 artikla Tämä pöytäkirja ja liite I tulevat voimaan päivänä, jona ne allekirjoitetaan. Pöytäkirjaa ja liitettä I sovelletaan 18 päivästä tammikuuta 1996. LIITE I EDELLYTYKSET YHTEISÖN ALUSTEN SEYCHELLIEN VESIALUEILLA HARJOITTAMALLE KALASTUKSELLE 1. Lisenssin hakeminen ja myöntäminen Yhteisön alusten Seychellien vesillä kalastamaan oikeuttavien lisenssien hakemis- ja myöntämismenettely on seuraava: a) Euroopan yhteisöjen komissio esittää vähintään kaksikymmentä päivää ennen voimassaolokauden toivottua alkamispäivää Seychelleillä olevan edustajansa välityksellä Seychellien viranomaisille hakemuksen jokaisen aluksen osalta, jolla halutaan harjoittaa tämän sopimuksen mukaista kalastustoimintaa. Hakemus on tehtävä Seychellien tätä tarkoitusta varten laatimalla lomakkeella, jonka malli on lisäyksessä 1; b) lisenssi myönnetään aluskohtaisesti. Euroopan yhteisöjen komission pyynnöstä aluskohtainen lisenssi voidaan korvata, ja ylivoimaisen esteen sattuessa se korvataan toiselle yhteisön alukselle myönnettävällä lisenssillä; c) Seychellien viranomaiset toimittavat lisenssin aluksen varustajalle tai hänen edustajalleen tai asiamiehelleen. Seychellien viranomaisten myöntämät lisenssit annetaan tiedoksi Euroopan yhteisöjen komission edustajalle; d) lisenssi on aina säilytettävä aluksella; kun Seychellien viranomaiset ovat saaneet Euroopan komission niille osoittaman ilmoituksen ennakkomaksun maksamisesta, alus kuitenkin lisätään kalastukseen oikeutettujen alusten luetteloon, joka toimitetaan Seychellien kalastuksen valvonnasta vastaavalle viranomaiselle. Lisenssin alkuperäiskappaletta odotettaessa voidaan telekopiolla toimittaa jäljennös myönnetystä lisenssistä; tämä jäljennös on säilytettävä aluksella; e) Seychellien viranomaiset toimittavat ennen sopimuksen voimaantuloa kaikki lisenssien maksamisessa tarvittavat yksityiskohtaiset säännöt, ja erityisesti tiedot käytettävistä pankkitileistä ja valuutoista. 2. Lisenssien voimassaoloaika ja maksaminen a) Lisenssit ovat voimassa yhden vuoden. Ne voidaan uusia. b) Maksu on vahvistettu 20 ecuksi Seychellien vesillä pyydettyä tonnia kohti. Lisenssit myönnetään, kun niitä vastaan maksetaan kunkin nuottaa käyttävän tonnikala-aluksen osalta 7 500 ecun suuruinen vuotuinen aluskohtainen kiinteä ennakkomaksu, joka vastaa 375 tonnin saaliin maksua, ja kunkin pintasiima-aluksen osalta 500 ecun suuruinen vuotuinen aluskohtainen kiinteä ennakkomaksu, joka vastaa 25 tonnin saaliista suoritettavaa maksua. c) Pintasiima-alusten on ilmoittauduttava Victorian satamassa ennen jokaista Seychellien vesillä vietettävää kalastuskautta sekä niiden jälkeen saaliin toteamista varten. Aluksen varustajan pyynnöstä Seychellien viranomaiset voivat vapauttaa aluksen tästä velvollisuudesta. Kalastuslisenssit oikeuttavat pintasiima-alusten saaliiksi tonnikalan lisäksi myös miekkakala-, marliini- ja purjekalasaaliit. d) Seychellien merikalastusviranomainen (SFA) laatii kunkin kalenterivuoden lopussa kalenterivuodelta suoritettavien maksujen tilityksen yhteisön alusten saalisilmoitusten ja muiden SFA:n saamien tietojen perusteella. Tämä tilitys on toimitettava edellisen vuoden osalta ennen 31 päivää maaliskuuta tiedoksi komissiolle, joka välittää sen ennen 15 päivää huhtikuuta samanaikaisesti alusten varustajille ja asianomaisten jäsenvaltioiden kansallisille viranomaisille. Jos varustajat kiistävät SFA:n esittämän tilityksen, he voivat kysyä neuvoa saalistietojen tarkistamista varten sellaisilta toimivaltaisilta tieteellisiltä laitoksilta kuin Merentakaisen tieteen ja tekniikan tutkimustoimisto (ORSTOM) ja Espanjan valtamerten tutkimuslaitos (IEO) ja neuvottelevat tämän jälkeen Seychellien viranomaisten kanssa lopullisen tilityksen laatimisesta ennen kuluvan vuoden 15 päivänä toukokuuta. Jos varustajilta ei tule huomautuksia tähän päivään mennessä, SFA:n laatima tilitys katsotaan lopulliseksi. Jäsenvaltiot toimittavat komissiolle omaa laivastoaan koskevan lopullisen tilityksen. Varustajien on maksettava jokaisen mahdollisen ennakkomaksun lisäksi suoritettavat maksut Seychellien kalastuksesta vastaavalle viranomaiselle viimeistään saman vuoden 31 päivänä toukokuuta. Jos lopullinen tilitys on kuitenkin edellä tarkoitettua ennakkomaksua pienempi, erotusta ei palauteta varustajalle. 3. Saalisilmoitukset a) Yhteisön alusten, joilla on lupa kalastaa Seychellien vesillä, on laadittava jokaisesta Seychellien vesillä vietetystä ajasta kalastusselvitys lisäyksissä 2 ja 3 olevan mallin mukaan. Kalastusselvitykset täytetään, vaikka saalista ei ole. b) Alusten on merkittävä edellä mainittuun selvitykseen merkintä "Seychellien yksinomaisen talousvyöhykkeen ulkopuolella" sellaisten jaksojen osalta, jolloin ne eivät ole olleet Seychellien vesillä. c) Edellä a ja b kohdassa tarkoitettujen kalastusta koskevien selvitysten osalta yhteisön alusten - on Victorian satamassa poiketessaan jätettävä asianmukaisesti täytetyt kalastusselvitykset Seychellien viranomaisille viiden päivän kuluessa satamaan saapumisesta ja viimeistään ennen satamasta lähtöä, - on kaikissa muissa tapauksissa toimitettava edellä mainitut kalastusta koskevat selvitykset Seychellien viranomaisille 14 päivän kuluessa muuhun kuin Victorian satamaan saapumisesta. Näistä selvityksistä osoitetaan jäljennös 2 kohdan d alakohdassa tarkoitetuille tieteellisille laitoksille. d) Jos näitä määrityksiä ei noudateta, sovelletaan 10 kohdassa säädettyjä seuraamuksia. 4. Tarkkailijat Seychellien viranomaisten pyynnöstä nuottaa käyttävien tonnikala-alusten on otettava alukselle kyseisten viranomaisten nimeämä tarkkailija, jonka tehtävänä on tarkistaa aluksen sijainti ja Seychellien vesillä pyydetyt saaliit. Hänellä on oltava käytettävissään kaikki tehtävän suorittamiseksi tarvittavat keinot, mukaan luettuna mahdollisuus tutustua kaikkiin tiloihin, asiakirjoihin ja laitteisiin. Tarkkailija saa viipyä aluksella enintään hänen tehtävänsä suorittamisen edellyttämän ajan. Häntä on kohdeltava aluksella olon ajan kuin aluksen päällystön jäsentä. Jos tonnikala-alus, jolla on seychelliläinen tarkkailija, poistuu Seychellien kalastusvyöhykkeeltä, on toteutettava varustajan kustannuksella kaikki toimenpiteet sen varmistamiseksi, että tarkkailija pääsee palamaan Seychelleille niin pian kuin mahdollista. 5. Merimiesten miehistöön ottaminen Nuottaa käyttävien tonnikala-alusten on otettava palvelukseen vähintään kaksi seychelliläistä Seychellien viranomaisten nimeämää merimiestä kalastusvuoden ajaksi. Näiden merimiesten työsopimukset tehdään aluksen varustajan ja asianomaisten välille Victorian satamassa Seychellien toimivaltaisten viranomaisten suostumuksella. Näillä sopimuksilla merimiehille varmistetaan heihin sovellettavat sosiaaliturvaedut, ja erityisesti henkivakuutus ja sairaus- ja tapaturmavakuutus. 6. Saaliin purkaminen Victorian satamassa saaliinsa purkavien nuottaa käyttävien tonnikala-alusten on saatettava sivusaaliinsa Seychellien viranomaisten käyttöön paikallisilla markkinoilla vallitsevaan hintaan. Yhteisön nuottaa käyttävät tonnikala-alukset myös osallistuvat purkitettavan seychelliläisen tonnikalan hankintaan kansainväliseen markkinahintaan. 7. Tiedonannot Alusten on ilmoitettava sijaintinsa ja tiedot aluksella olevasta saaliista suoraan Seychellien viranomaisille mieluiten telekopiona tai tarvittaessa radiolla kolmen tunnin kuluessa jokaisesta Seychellien vyöhykkeelle saapumisesta ja sieltä lähtemisestä sekä joka kolmas päivä harjoitettaessa kalastustoimintaa Seychellien vesillä. Telekopionumero ja radiotaajuus on ilmoitettu lisenssissä. Seychellien viranomaiset ja alusten varustajat säilyttävät jäljennöksen telekopiona tehdyistä ilmoituksista tai nauhoituksen radiolla tehdyistä ilmoituksista, kunnes molemmat sopimuspuolet hyväksyvät 2 kohdan d alakohdassa tarkoitetut maksujen lopulliset tilitykset. Jos näitä säännöksiä ei noudateta, sovelletaan 10 kohdassa määrättyjä seuraamuksia. 8. Kalastusvyöhykkeet Seychellien vesillä harjoitettavalle pienimuotoiselle kalastukselle aiheutuvien haittojen ehkäisemiseksi yhteisön alukset eivät saa kalastaa Seychellien lainsäädännössä määritellyillä alueilla ja kolmen meripeninkulman säteellä Seychellien viranomaisten asettamista kalojen houkuttimista, joiden sijaintipaikat on annettu tiedoksi laivanvarustajien edustajalle tai asiamiehelle. 9. Satamalaitteisto sekä tarvikkeiden ja palvelujen käyttö Yhteisön alusten on pyrittävä hankkimaan Seychelleiltä kaikki toimintansa varten tarvitsemansa tarvikkeet ja palvelut. Seychellien viranomaiset vahvistavat yhteisymmärryksessä laivanvarustajien kanssa edellytykset satamalaitteiden sekä tarvittaessa tarvikkeiden ja palvelujen käytölle. 10. Seuraamukset Jos edellä olevia säännöksiä, kalavarojen hoito- ja säilyttämistoimenpiteitä tai Seychellin lainsäädäntöä ei noudateta, seuraamuksena voi olla kyseisen aluksen kalastuslisenssin voimassaolon keskeyttäminen, lisenssin peruuttaminen tai sen uusimatta jättäminen. Lisenssin keskeyttäminen tai peruuttaminen muodostaa tämän liitteen 1 kohdan b alakohdassa tarkoitetun ylivoimaisen esteen. Euroopan yhteisöjen komissiolle on ilmoitettava välittömästi kaikista keskeyttämisistä tai peruuttamisista sekä kaikista niihin liittyvistä asiaa koskevista seikoista. Lisäys 1 ULKOMAISTA KALASTUSALUSTA KOSKEVA LISENSSIHAKEMUS >KAAVION ALKU> Hakijan nimi: . Hakijan osoite: . . Aluksen rahtaajan nimi ja osoite, jos eri kuin yllä mainittu: . . Muun Seychelleillä toimivan virallisen edustajan nimi ja osoite: . . Aluksen päällikön nimi ja osoite: . . Aluksen nimi: . Alustyyppi: . Aluksen pituus ja nettovetoisuus: . Konetyyppi ja -teho, bruttovetoisuus: . Rekisterisatama ja -valtio: . Rekisterinumero: . Kalastusaluksen ulkoinen tunnus: . Radiokutsutunnus: . Taajuus: . Laitteisto: . Miehistön vahvuus ja kansallisuus: . . Suunniteltu toiminta-alue ja pyydettävät kalalajit: . . Kalastustoimet, yhteisyritykset ja muut sopimukseen perustuvat järjestelyt: . . . . Allekirjoittanut ................................................................................................................. vakuuttaa, että edellä annetut tiedot ovat todenmukaiset. Päivämäärä: . Allekirjoitus: . >KAAVION LOOPU> Liite 2 NUOTTAA KÄYTTÄVÄN TONNIKALA-ALUKSEN SAALISLUETTELO >KAAVION ALKU> Rivi jokaista nuotan vetoa kohti, myös tyhjä apaja mainittava, rastit sarakkeisiin "ilmenemät" ja "apaja". Kiitos yhteistyöstä. LähtöSatama: Pvm: Kellonaika: Paluu Satama: Pvm: Kellonaika: Loki Lähtö: Paluu: Alus: Laivuri: Sivu N:o: Pvm Sijainti Nuotanvedon hetkellä tai klo 12 Apaja Saalista Ei saalista Altaan N:o Arvioitu saalis Keltaevätonnikala Mustaboniitti Isosilmätonnikala Valkotonnikala Muut lajit Koko Vetoisuus Koko Vetoisuus Koko Vetoisuus Koko Vetoisuus Koko Vetoisuus Ilmenemät Hylky(jä) Lintuja Valas/Valaita Valashai/(ta) Huomautuksia Reitti tai etsintä Hylätyt Matalikko tai hylky Mahd. vaikeudet Sääolosuhteet Loki Klo 6 tai vahdin alk. Klo 18 tai vahdin lopp. Pinnan laatu Meriolosuhteet Näkyvyys mpk Tuuli Suunta Nopeus solmuina Virtaus Suunta Nopeus solmuina >KAAVION LOOPU> Lisäys 3 PINTASIIMA-ALUSTEN SAALISILMOITUS >KAAVION ALKU> Aluksen nimi: . Päällikön nimi: . Siiman laskun päivämäärä: .......... /.......... /.......... Kalastusmatka alkaa: .......... /.......... /.......... päättyy: .......... /.......... /.......... Kalastusmatkan numero: . Siiman laskun numero: . Tuulen suunta: . Voimakkuus: ............................... (boforia) Meren tila: . Mainingit: ............................... Pinnan lämpötila: ................ °C Virtaus: voimakkuus: ................ Suunta: ................ Kuu: uusi kuu + ................ päivää Kuu nousee: ................ (klo 0-24)Kuu laskee: ................ (klo 0-24) Siiman lasku Aloittamisaika: ...............................Lopettamisaika: ............................... Osuus Sijainti Kurssi Nopeus Huomautuksia Lähtö: Ensimmäinen tutkaheijastin Toinen tutkaheijastin Kolmas tutkaheijastin Neljäs tutkaheijastin Viides tutkaheijastin Kuudes tutkaheijastin Seitsemäs tutkaheijastin Koukkujen lukumäärä: . 1 koho joka ............................... :tta koukkua kohti Pituus: Poijuköydet: . Tapsit: ............................... Siiman pituus: ............................... Siiman syvyys kaikuluotaimella mitattuna: ............................... Syötit: Kalmari: ................ %Makrilli: ................ % ................ : ................% Kalastuksen erityispiirteet Kellonaika (0-24) Leveysaste Pituusaste Aluksen kääntämisen aloittaminen Aluksen kääntämisen päättyminen Laji Määrä Arvioitu yksikköpaino Kokonaispaino Syötyjen kalojen määrä Miekkakala (*) Keltaevätonnikala (**) Isosilmätonnikala (**) Marliinit (**) Purjekala (*) Hammasahven ja pagellit (*) Hai Muut (mitkä) Kokonaispaino Aluksesta puretun saaliin kokonaispaino (punnittu) (*) VDK.(**) Pään kanssa, kidukset poistettu. Käytetty painotyyppi (VAT, VDK, KOKONAINEN) tarkennetaan, jos se poikkeaa edellä määritellyistä painoista. >KAAVION LOOPU>